2.12.2014 Euroopan unionin virallinen lehti L 346/35 NEUVOSTON PÄÄTÖS 2014/861/YUTP, annettu 1 päivänä joulukuuta 2014, unionin tuen antamisesta täydellisen ydinkoekieltosopimuksen järjestön valmistelutoimikunnan toimille sen monitorointi- ja todentamisvalmiuksien parantamiseksi ja joukkotuhoaseiden leviä- misen vastaisen EU:n strategian täytäntöönpanon yhteydessä annetun päätöksen 2012/699/YUTP muuttamisesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan, ottaa huomioon unionin ulkoasioiden ja turvallisuuspolitiikan korkean edustajan ehdotuksen, sekä katsoo seuraavaa: (1) — Neuvosto hyväksyi 13 päivänä marraskuuta 2012 päätöksen 2012/699/YUTP ('). (2) — Päätöksessä 2012/699/YUTP säädetään, että 1 artiklan 2 kohdassa tarkoitetut hankkeet on toteutettava 24 kuukauden kuluessa 3 artiklan 3 kohdassa tarkoitetun rahoitussopimuksen tekemisestä. (3) — Täydellisen ydinkoekieltosopimuksen järjestön (CTBTO) valmistelutoimikunnan väliaikainen tekninen sihteeristö pyysi 18 päivänä kesäkuuta 2014 unionilta lupaa pidentää päätöksen 2012/699/YUTP 5 artiklassa säädettyä 24 kuukauden kestoa 12 kuukaudella, jotta mainitun jakson päättyessä vielä kesken olevat hankkeiden osat voitaisiin toteuttaa. (4) — Päätöksen 2012/699/YUTP liitteessä olevassa 2.1 kohdassa (Tekninen apu ja valmiuksien lisääminen), 2.2 kohdassa (Toimintavalmiuksien kehittäminen tulevia CTBT-asiantuntijasukupolvia varten — toimintavalmiuksien kehittämisaloite (CDI)), 2.3 kohdassa (Ilmakehässä kulkeutumista koskevan mallin (ATM) kehittäminen), 2.4 kohdassa (Radioaktiivisen ksenonin karakterisointi ja vaikutuksen lieventäminen) sekä 2.6 kohdassa (Hyväksyt- tyjen IMS:n seismisten apuasemien ylläpito) tarkoitettujen hankkeiden kesken olevat osat, jotka on nimenomaisesti mainittu CTBTO:n 18 päivänä kesäkuuta 2014 esittämässä pyynnössä, voitaisiin toteuttaa resursseihin vaikutta- matta. (5) — Päätös 2012/699/YUTP olisi näin ollen muutettava jatkamalla sen voimassaoloa, jotta siinä säädetyt hankkeet voitaisiin kaikilta osin toteuttaa, ON HYVÄKSYNYT TÄMÄN PÄÄTÖKSEN: 1 artikla Muutetaan päätös 2012/699/YUTP seuraavasti: 1) Korvataan 5 artiklan toinen kohta seuraavasti: ”Tämän päätöksen voimassaolo päättyy 36 kuukauden kuluttua päivästä, jona 3 artiklan 3 kohdassa tarkoitettu rahoi- tussopimus tehdään.” 2) Korvataan liitteessä olevassa 3 jaksossa oleva kohta seuraavasti: ”Hankkeiden toteuttamisen arvioitu kokonaiskesto on 36 kuukautta.” 2 artikla Tämä päätös tulee voimaan päivänä, jona se hyväksytään. Tehty Brysselissä 1 päivänä joulukuuta 2014. Neuvoston puolesta Puheenjohtaja B. LORENZIN (') Neuvoston päätös 2012/699/YUTP, annettu 13 päivänä marraskuuta 2012, unionin tuen antamisesta täydellisen ydinkoekieltosopi- muksen järjestön valmistelutoimikunnan toimille sen monitorointi- ja todentamisvalmiuksien parantamiseksi ja joukkotuhoaseiden leviämisen vastaisen EU:n strategian täytäntöönpanon yhteydessä (EUVL L 314, 14.11.2012, s. 27).